CELEX: 52021PC0593
Language: sl
Date: 2021-09-23
Title: Predlog SKLEP SVETA o stališču, ki se zastopa v imenu Evropske unije v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o spremembi Sporazuma

EVROPSKA KOMISIJA
            Bruselj, 23.9.2021
            COM(2021) 593 final
            2021/0303(NLE)
            Predlog
            SKLEP SVETA 
            o stališču, ki se zastopa v imenu Evropske unije v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o spremembi Sporazuma
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Komisija predlaga, naj Svet določi stališče, ki se zastopa v imenu Unije v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), o sklepu skupnega odbora o spremembi navedenega sporazuma.
            
            
               2.Ozadje predloga
            
            
               2.1.Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
            
            
               Sporazum o izstopu določa podrobnosti urejenega izstopa Združenega kraljestva iz Unije in Euratoma. Sporazum o izstopu je začel veljati 1. februarja 2020.
            
            
               2.2.Skupni odbor
            
            
               Skupni odbor, ustanovljen v skladu s členom 164(1) sporazuma o izstopu, sestavljajo predstavniki Unije in Združenega kraljestva. Sopredsedujeta mu Unija in Združeno kraljestvo. Priloga VIII k sporazumu o izstopu določa poslovnik skupnega odbora. Skupni odbor se sestane vsaj enkrat na leto ali na zahtevo Unije ali Združenega kraljestva ter z medsebojnim soglasjem določi svoj časovni razpored in dnevni red sestankov. 
            
            
               Naloge skupnega odbora so določene v členu 164 sporazuma o izstopu in zajemajo zlasti:
            
            
               ·nadzorovanje izvajanja in uporabe sporazuma neposredno ali prek dela specializiranih odborov, ki mu poročajo,
            
            
               ·sprejemanje sklepov in priporočil, tudi sprememb Sporazuma, v primerih, ki jih ta določa;
            
            
               ·preprečevanje težav in reševanje sporov, ki se lahko pojavijo v zvezi z razlago in uporabo Sporazuma.
            
            
               2.3.Predvideni sklep skupnega odbora
            
            
               V skladu s členom 164(5)(d) Sporazuma lahko skupni odbor sprejme sklep o spremembi sporazuma o izstopu, da se popravijo napake, odstrani izpuščeno ali odpravijo druge pomanjkljivosti, ali da se obravnavajo razmere, ki v času podpisa sporazuma o izstopu niso bile predvidene, in če spremembe ne spreminjajo bistvenih sestavin Sporazuma.
            
            
               Namen predvidenega sklepa je odstraniti izpuščeno in odpraviti pomanjkljivosti, ki ne spreminjajo bistvenih sestavin sporazuma o izstopu.
            
            
               Predvideni sklep bo v skladu s členom 166(2) sporazuma o izstopu postal zavezujoč za pogodbenici. V skladu s členom 9 poslovnika bo v sklepih, ki jih sprejme skupni odbor, določen datum začetka njihovega učinkovanja.
            
            
               3.Stališče, ki se zastopa v imenu Unije
            
            
               3.1.Del I Priloge I k sporazumu o izstopu glede koordinacije sistemov socialne varnosti
            
            
               Del I Priloge I k sporazumu o izstopu vsebuje sklepe in priporočila Upravne komisije za koordinacijo sistemov socialne varnosti, ki jih morata Unija in Združeno kraljestvo ustrezno upoštevati pri uporabi pravil o koordinaciji sistemov socialne varnosti (glej člen 31 sporazuma o izstopu).
            
         
         
            
               Upravna komisija za koordinacijo sistemov socialne varnosti je 18. oktobra 2017 odobrila Priporočilo št. A1 o izdaji potrdila iz člena 19(2) Uredbe (ES) št. 987/2009 Evropskega parlamenta in Sveta. Vendar to priporočilo ni navedeno v Prilogi I k sporazumu o izstopu in bi ga bilo treba dodati.
            
            
               Upravna komisija za koordinacijo sistemov socialne varnosti je 19. oktobra 2017 odobrila Sklep št. E6 o določitvi, kdaj se elektronsko sporočilo šteje za zakonito dostavljeno v sistemu elektronske izmenjave informacij o socialni varnosti (EESSI). Vendar ta sklep ni naveden v Prilogi I k sporazumu o izstopu in bi ga bilo treba dodati.
            
            
               Upravna komisija za koordinacijo sistemov socialne varnosti je 17. junija 2020 odobrila Sklep št. H9 o odložitvi rokov iz členov 67 in 70 Uredbe (ES) št. 987/2009 Evropskega parlamenta in Sveta ter Sklepa št. S9 zaradi pandemije zaradi COVID-19. Vendar ta sklep ni naveden v Prilogi I k sporazumu o izstopu in bi ga bilo treba dodati.
            
            
                Upravna komisija za koordinacijo sistemov socialne varnosti je 21. oktobra 2020 odobrila Sklep št. H10 o načinu delovanja in sestavi Tehnične komisije za obdelavo podatkov Upravne komisije za koordinacijo sistemov socialne varnosti. Vendar ta sklep ni naveden v Prilogi I k sporazumu o izstopu in bi ga bilo treba dodati. Sklep nadomešča Sklep št. H8 o načinu delovanja in sestavi Tehnične komisije za obdelavo podatkov Upravne komisije za koordinacijo sistemov socialne varnosti. Sklep št. H8 bo zato črtan iz dela I Priloge I k sporazumu o izstopu. 
            
            
               Upravna komisija za koordinacijo sistemov socialne varnosti je 9. decembra 2020 odobrila Sklep št. H11 Upravne komisije za koordinacijo sistemov socialne varnosti o odlogu rokov iz členov 67 in 70 Uredbe (ES) št. 987/2009 ter Sklepa št. S9 zaradi pandemije COVID-19. Vendar ta sklep ni naveden v Prilogi I k sporazumu o izstopu in bi ga bilo treba dodati.
            
            
               Upravna komisija za koordinacijo sistemov socialne varnosti je 10. oktobra 2018 odobrila Priporočilo št. H2 o vključitvi elementov za potrditev pristnosti v prenosne dokumente, ki jih izda nosilec države članice in ki potrjujejo položaj neke osebe za namen uporabe uredb (ES) št. 883/2004 in (ES) št. 987/2009 Evropskega parlamenta in Sveta. Vendar to priporočilo ni navedeno v Prilogi I k sporazumu o izstopu in bi ga bilo treba dodati.
            
            
               Upravna komisija za koordinacijo sistemov socialne varnosti je 9. decembra 2020 odobrila Sklep št. S11 o postopkih povračil za izvajanje členov 35 in 41 Uredbe (ES) št. 883/2004. Ta sklep nadomešča Sklep št. S9 o postopkih povračil za izvajanje členov 35 in 41 Uredbe (ES) št. 883/2004. Sklep št. S9 bo zato črtan iz dela I Priloge I k sporazumu o izstopu. 
            
            
               4.Pravna podlaga
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Sklep, k sprejetju katerega se skupni odbor poziva, je akt s pravnim učinkom. Predvideni akt bo zavezujoč za pogodbenici v skladu s členom 166(2) Sporazuma. 
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               Edini cilj in vsebina predvidenega akta se po eni strani nanaša na spremembo Sporazuma, da bi se odpravili izpusti, napake in pomanjkljivosti, ne da bi se spremenile bistvene sestavine Sporazuma, po drugi strani pa na spremembo Sporazuma v primeru, ki ga slednji izrecno predvideva.
            
            
               Sporazum je bil sklenjen na podlagi člena 50(2) Pogodbe o Evropski uniji.
            
            
               Zato, in v skladu s temeljnim načelom, da se akt lahko spremeni le z aktom iste vrste, je materialna pravna podlaga za predlagani sklep člen 50(2) Pogodbe o Evropski uniji.
            
            
               4.1.Sklepna ugotovitev
            
            
               Pravna podlaga predlaganega sklepa bi moral biti člen 50(2) Pogodbe o Evropski uniji v povezavi s členom 218(9) PDEU.
            
            
               5.Objava predvidenega akta
            
            
               Ker bo s sklepom skupnega odbora spremenjen sporazum o izstopu, je primerno, da se po sprejetju objavi v Uradnem listu Evropske unije.
            
            
               2021/0303 (NLE)
            
         
         
            
               Predlog
            
            
               SKLEP SVETA
            
            
               o stališču, ki se zastopa v imenu Evropske unije v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o spremembi Sporazuma
            
            
               SVET EVROPSKE UNIJE JE –
            
            
               ob upoštevanju Pogodbe o Evropski uniji in zlasti člena 50(2) navedene pogodbe, 
            
            
               ob upoštevanju Pogodbe o delovanju Evropske unije in zlasti člena 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu) je Unija sklenila s Sklepom Sveta (EU) 2020/135
                  1
                 z dne 30. januarja 2020 in je začel veljati 1. februarja 2020. 
            
            
               (2)Člen 164(5)(d) sporazuma o izstopu pooblašča skupni odbor, da sprejme sklepe o spremembi navedenega sporazuma, če so take spremembe potrebne za popravljanje napak, odstranjevanje izpuščenega ali drugih pomanjkljivosti ali obravnavanje razmer, ki v času podpisa Sporazuma niso bile predvidene, in če se s takimi sklepi ne spreminjajo bistvene sestavine navedenega sporazuma. V skladu s členom 166(2) sporazuma o izstopu so sklepi, ki jih sprejme skupni odbor, zavezujoči za Unijo in Združeno kraljestvo, Unija in Združeno kraljestvo pa morata izvajati te sklepe, ki imajo enak pravni učinek kot sporazum o izstopu. 
            
            
               (3)Po pomoti v delu I Priloge I k sporazumu o izstopu nista navedena en sklep in eno priporočilo Upravne komisije za koordinacijo sistemov socialne varnosti. Štirje drugi sklepi in eno priporočilo so bili sprejeti pred koncem prehodnega obdobja. Te sklepe in priporočili bi bilo zato treba dodati v navedeno prilogo.
            
            
               (4)Skupni odbor bi moral na podlagi člena 164(5)(d) sporazuma o izstopu sprejeti sklep, s katerim se popravijo ti izpusti in pomanjkljivosti. 
            
            
               (5)Primerno je, da se določi stališče, ki se v imenu Unije zastopa v skupnem odboru –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v skupnem odboru, ustanovljenem s členom 164(1) sporazuma o izstopu, glede sklepa, ki se sprejme v skladu s členom 164(5)(d) sporazuma, temelji na osnutku sklepa skupnega odbora, priloženem temu sklepu. 
            
            
               Člen 2
            
            
               Sklep skupnega odbora se objavi v Uradnem listu Evropske unije.
            
            
               Člen 3
            
            
               Ta sklep začne veljati na dan sprejetja.
            
         
         
            
               V Bruslju,
            
            
               
                     Za Svet
               
               
                     predsednik
               
               
            
         
         
            
                  
                     (1)
                  
                        UL L 29, 31.1.2020, str. 1. 
               
            
      
    ---documentbreak--- 
      
         
               EVROPSKA KOMISIJA
            Bruselj, 23.9.2021
            COM(2021) 593 final
            PRILOGA
            k
            Predlogu sklepa Sveta
            o stališču, ki se zastopa v imenu Evropske unije v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o spremembi Sporazuma
            
               
         
         
            
               SKLEP ŠT. […]/2021 SKUPNEGA ODBORA, USTANOVLJENEGA S SPORAZUMOM O IZSTOPU ZDRUŽENEGA KRALJESTVA VELIKA BRITANIJA IN SEVERNA IRSKA IZ EVROPSKE UNIJE IN EVROPSKE SKUPNOSTI ZA ATOMSKO ENERGIJO
            
            
               z dne ...
            
            
               o spremembi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo 
            
            
               SKUPNI ODBOR JE –
            
            
               ob upoštevanju Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
                  1
                (v nadaljnjem besedilu: sporazum o izstopu) ter zlasti člena 164(5)(d) Sporazuma,
            
            
               ob upoštevanju naslednjega:
            
            
               (1)V skladu s členom 164(5), točka (d), sporazuma o izstopu lahko skupni odbor, ustanovljen na podlagi člena 164(1) sporazuma (v nadaljnjem besedilu: skupni odbor), sprejema sklepe o spremembah navedenega sporazuma, če so take spremembe potrebne za popravljanje napak, odstranjevanje izpuščenega ali drugih pomanjkljivosti ali obravnavanje razmer, ki v času podpisa sporazuma niso bile predvidene, in če se s takimi sklepi ne spreminjajo bistvene sestavine navedenega sporazuma. Na podlagi člena 166(2) sporazuma o izstopu so sklepi, ki jih sprejme skupni odbor, zavezujoči za Unijo in Združeno kraljestvo. Unija in Združeno kraljestvo pa morata izvajati te sklepe, ki imajo enak pravni učinek kot sporazum o izstopu. 
            
            
               (2)Zaradi pravne varnosti je treba spremeniti del I Priloge I k sporazumu o izstopu tako, da se doda pet sklepov in dve priporočili Upravne komisije za koordinacijo sistemov socialne varnosti, ki niso bili navedeni v delu I Priloge I k sporazumu o izstopu, ter črtata dva sklepa, ki sta bila nadomeščena z novima sklepoma –
            
            
               SPREJEL NASLEDNJI SKLEP:
            
            
               Člen 1
            
            
               Sporazum o izstopu se spremeni:
            
            
               (1)v delu I Priloge I k sporazumu o izstopu se pod naslovom „Veljavna zakonodaja (serija A)“ doda Priporočilo št. A1 Upravne komisije za koordinacijo sistemov socialne varnosti o izdaji potrdila iz člena 19(2) Uredbe (ES) št. 987/2009 Evropskega parlamenta in Sveta
                  2
               ;
            
            
               (2)v delu I Priloge I k sporazumu o izstopu se pod naslovom „Elektronska izmenjava podatkov (serija E)“ doda Sklep št. E6 Upravne komisije za koordinacijo sistemov socialne varnosti o določitvi, kdaj se elektronsko sporočilo šteje za zakonito dostavljeno v sistemu elektronske izmenjave informacij o socialni varnosti (EESSI)
                  3
               ;
            
            
               (3)v delu I Priloge I k sporazumu o izstopu se pod naslovom „Horizontalna vprašanja (serija H)“ doda Sklep št. H9 Upravne komisije za koordinacijo sistemov socialne varnosti o odložitvi rokov iz členov 67 in 70 Uredbe (ES) št. 987/2009 Evropskega parlamenta in Sveta ter iz Sklepa št. S9 zaradi pandemije COVID-19
                  4
               ;
            
            
               (4)v delu I Priloge I k sporazumu o izstopu se pod naslovom „Horizontalna vprašanja (serija H)“ doda Sklep št. H10 Upravne komisije za koordinacijo sistemov socialne varnosti o načinu delovanja in sestavi Tehnične komisije za obdelavo podatkov Upravne komisije za koordinacijo sistemov socialne varnosti
                  5
               ; 
            
            
               (5)v delu I Priloge I k sporazumu o izstopu se pod naslovom „Horizontalna vprašanja (serija H)“ doda Sklep št. H11 Upravne komisije za koordinacijo sistemov socialne varnosti o odložitvi rokov iz členov 67 in 70 Uredbe (ES) št. 987/2009 ter iz Sklepa št. S9 zaradi pandemije COVID-19
                  6
               ; 
            
            
               (6)v delu I Priloge I k sporazumu o izstopu se pod naslovom „Horizontalna vprašanja (serija H)“ doda Priporočilo št. H2 Upravne komisije za koordinacijo sistemov socialne varnosti o vključitvi elementov za potrditev pristnosti v prenosne dokumente, ki jih izda nosilec države članice in ki potrjujejo položaj neke osebe za namen uporabe uredb (ES) št. 883/2004 in (ES) št. 987/2009 Evropskega parlamenta in Sveta
                  7
               ; 
            
            
               (7)v delu I Priloge I k sporazumu o izstopu se pod naslovom „Bolezen (serija S)“ doda Sklep št. S11 Upravne komisije za koordinacijo sistemov socialne varnosti o postopkih povračil za izvajanje členov 35 in 41 Uredbe (ES) št. 883/2004
                  8
               ;
            
            
               (8)v delu I Priloge I k sporazumu o izstopu se črtata naslednja akta:
            
         
         
            
               (a)Sklep št. H8 Upravne komisije za koordinacijo sistemov socialne varnosti o načinu delovanja in sestavi Tehnične komisije za obdelavo podatkov Upravne komisije za koordinacijo sistemov socialne varnosti, ki je nadomeščen s Sklepom št. H10 Upravne komisije za koordinacijo sistemov socialne varnosti o načinu delovanja in sestavi Tehnične komisije za obdelavo podatkov Upravne komisije za koordinacijo sistemov socialne varnosti;
            
            
               (b)Sklep št. S9 Upravne komisije za koordinacijo sistemov socialne varnosti o postopkih povračil za izvajanje členov 35 in 41 Uredbe (ES) št. 883/2004, ki je nadomeščen s Sklepom št. S11 Upravne komisije za koordinacijo sistemov socialne varnosti o postopkih povračil za izvajanje členov 35 in 41 Uredbe (ES) št. 883/2004.
            
            
               Člen 2
            
            
               Ta sklep začne veljati dan po njegovem sprejetju.
            
            
               V …,
            
            
               Za skupni odbor 
            
            
               sopredsednika 
            
            
         
         
            
                  
                     (1)
                  
                  
                      
                           
                     UL L 29, 31.1.2020, str. 7.
                  
               
               
                  
                     (2)
                  
                        UL C 183, 29.5.2018, str. 5.
               
               
                  
                     (3)
                  
                        UL C 355, 4.10.2018, str. 5.
               
               
                  
                     (4)
                  
                        UL C 259, 7.8.2020, str. 9.
               
               
                  
                     (5)
                  
                        UL C 89, 16.3.2021, str. 6.
               
               
                  
                     (6)
                  
                        UL C 170, 6.5.2021, str. 4.
               
               
                  
                     (7)
                  
                        UL C 147, 29.4.2019, str. 6.
               
               
                  
                     (8)
                  
                        UL C 236, 18.6.2021, str. 4.